**L E G E**

**pentru modificarea și completarea unor acte legislative**

Parlamentul adoptă prezenta lege organică

**Art. I** – La articolul 2 alineatul (1) al Legii nr. 146/1994 cu privire la întreprinderea de stat (Monitorul Oficial al Republicii Moldova, 1994, nr.2, art.9), cu modificările şi completările ulterioare, cuvintele „organului central de specialitate sau a unei alte autorităţi administrative” se substituie cu cuvintele „Agenției Proprietății Publice”, iar cuvintele „autoritatea specificată în hotărîrea Guvernului” se substituie cu cuvintele „Agenția Proprietății Publice”.

**Art. II -** Legea nr. 121/2007  privind administrarea şi deetatizarea proprietății publice (Monitorul Oficial al Republicii Moldova, 2007, nr. 90-93, art. 401) cu modificările şi completările ulterioare, se modifică după cum urmează:

1. La articolul 3 alineatul (1):

a) litera a) la final se completează cu textul „prin gestiunea bunurilor domeniului privat al statului ca răspuns la alternanța ciclurilor economiei naționale și gestiunea bunurilor domeniului public al statului din perspectiva necesităților de oferire a serviciilor publice.”

b) litera c) se completează la final cu textul „prin creșterea prezenței statului în industriile strategice (de rețea) necesare în vederea facilitării dezvoltării investițiilor private”.

2. La articolul 6 alineatul (1):

a) la litera a1) cuvintele „întreprinderilor de stat și a” se exclud;

b) se completează cu litera a2) cu următorul cuprins: „adoptarea hotărîrilor privind trecerea întreprinderilor de stat din administrarea unei autorităţi a administraţiei publice centrale în administrarea Agenției Proprietății Publice”;

c) la litera e) cuvintele „autorităților administraţiei publice centrale” se substituie cu sintagma „ Agenției Proprietății Publice”.

3. La articolul 7:

a) alineatul (1) se completează în final cu textul „și asigură dezvoltarea economică a ramurilor economiei naţionale, inclusiv prin atragerea de investiţii şi prin creșterea competitivității producţiei, lucrărilor şi serviciilor”.

b) la alineatul (3) litera a) cuvintele „coordonarea activităţii legate de delimitarea” se substituie cu cuvintele „asigurarea procesului de delimitare a”;

c) alineatul (3) după litera h) se completează cu literele h1-h3, avînd următorul cuprins:

„h1 ) asigurarea, în temeiul unei hotărîri de Guvern, a fondării, restructurării, reorganizării sau lichidării întreprinderilor de stat,  a societăților comerciale cu capital integral sau parţial de stat în limitele legii şi exercitarea funcțiilor de fondator (cofondator) în administrarea acestora;

h2) exercitarea controlului asupra integrității şi folosirii eficiente a patrimoniului de stat, inclusiv coordonarea înstrăinării, gajării şi casării activelor, precum şi asupra corectitudinii calculării şi transferării la timp a dividendelor provenite din acţiunile (cotele sociale) ale statului şi a unei părţi din profitul net al întreprinderilor de stat;

h3) administrarea terenurilor proprietate publică a statului aferente bunurilor imobile proprietate de stat din gestiune, inclusiv darea lor în locaţiune/arendă;

d) la alineatul (4) litera b) sintagma „examinarea” se substituie cu sintagma „elaborarea”;

e) alineatul (4) se completează cu litera b1) cu următorul cuprins „elaborarea caietelor de sarcini”;

4. Articolul 8 se abrogă.

**Art. III** – La articolul 26 alineatul (2) al Legii nr. 98/2012 privind administraţia publică centrală de specialitate (Monitorul Oficial al Republicii Moldova, 2012, nr.160-164, art.537), cu modificările şi completările ulterioare, litera l se abrogă.

**Art.IV** - **Dispoziţii finale şi tranzitorii**

(1) Din data intrării în vigoare a prezentei legi se interzice înființarea de întreprinderi de stat.

(2) Guvernul, în termen de 18 luni din intrării în vigoare a prezentei legi, va asigura reorganizarea întreprinderilor de stat fondate de ministere, alte autorități administrative centrale din subordinea Guvernului, autorităţile administrative din subordinea ministerelor şi din subordinea altor autorităţi administrative centrale subordonate Guvernului, în autorităţi administrative sau instituţii publice sau, în temeiul oportunităţii şi interesului prestabilit al statului, în societăți comerciale, constituite doar sub formele reglementate de articolul 106 alineatul (2) al Codului civil.